Paul Jozef Crutzen
Paul Jozef Crutzen (n. en 1933) es un quimista e meteorològ neerlandés que recebèt lo Prèmi Nobel de Quimia en 1995 amb Mario J. Molina e Frank Sherwood Rowland per  sos trabalhs sus la quimia de l'atmosfèra, especialament per çò que tòca la formacion e la decomposicion de l'ozòn.

En 2000, popularizèt amb lo biologista american Eugene F. Stoermer lo tèrme « Antropocèn », per designar un novèl periòde geologic qu'auriá debutat al sègle XIX amb la revolucion industriala e durant loqual l’influéncia de l’òme sus l'ecosfèra terrèstra seriá venguda predominanta. L'invencion de la maquina de vapor en 1784 seriá lo marcaire de la modificacion per l'òme de son mitan de vida responsable del rescalfament climatic. Lo concèpte d'Antropocèn es totjorn discutit per la comunautat scientifica

En 2006, plada per l'intensificacion de la recerca sus l'injeccion d'aerosols de sulfat dins l'estratosfèra per aumentar son albedo. Considera d'efièch aquel metòde de geoingenhariá coma prometós per arestar rapidament lo rescalfament climatic dins lo cas que vendriá incontrarotlable. Mas desira que sia pas envisatjat que coma darrièr recors, e non pas per paliar las insufisenças de las politicas de reduccion de las emissions de gases d'efièch de sèrra (GES) que considera indispensablas.

quimista neerlandés
fisician neerlandés
Laureat del Prèmi Nobel de Quimia
Prèmi Nobel neerlandés
Naissença en 1933